Morsiamen lähtövirsi isänsä huoneesta
1.

 Lähde nyt Herra kansani!
 Armias vapahtajani!
 Kuin jätän isän huonehen,
 Niin katso laupiaast’ puolehen.

 2.

 Isän huone oli iloinen,
 Äitin syli myös suloinen,
 Waan eron hetki waikia,
 Heikolle kyllä haikia.

 3.

 Nöyrimmän sanon kiitoksen,
 Isäl’ ja äitil’ yhteisen:
 Suuri on ollut waiwanne,
 Suurempi olkoon palkkanne!

 4.

 Armiaan isän kädestä
 Kaiken waiwanne edestä
 Awaa akkunat Taiwaasta,
 Wuodata maksu waiwasta!

 5.

 Hywäst’ nyt hywä isäni,
 Kuin myöskin armas äitini!
 Kiitän nöyrällä mielellä,
 Waikka laulan lapsen kielellä.

 6.

 Kiitoksen sanon tuttawil’,
 Kaikille kaswu-kumppalil’,
 Annetaan anteeks’ rikokset,
 Ereykset kahden puoliset!

 7.

 Herra siitt’ antaa armostans’
 Meil’ armo-palkan taiwaassans’,
 Ja laskee lastens’ joukkohoon;
 Huutoni Herra kuulkohon!

Pentti Lyytinen